PERUSTELUT

1.EHDOTUKSEN TAUSTA

Kroatian tasavalta, jäljempänä ’Kroatia’, liittyi liittyy Euroopan unioniin 1. heinäkuuta 2013. Neuvosto valtuutti 14. syyskuuta 2012 komission neuvottelemaan Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevan sopimuksen, jäljempänä ’sopimus’, mukauttamisesta tekemällä siihen pöytäkirjan Kroatian osallistumisesta sopimuspuolena kyseiseen sopimukseen sen unioniinEU:hun liittymisen vuoksi.

Kroatian tasavallan Euroopan unionin liittymistä koskevista ehdoista ja menettelyistä tehdyn pöytäkirjan koskevan asiakirjan, jäljempänä ’liittymisasiakirja’, 6 artiklan 2 kohdan mukaan komissio antaa antoi neuvostolle ehdotuksen pöytäkirjan tekemistä varten ehdotukset neuvoston päätöksiksi pöytäkirjan allekirjoittamisesta ja väliaikaisesta soveltamisesta sekä sen tekemisestä.

Neuvosto antoi päätöksen pöytäkirjan allekirjoittamisesta 7. lokakuuta 2013. Pöytäkirja allekirjoitettiin 29. lokakuuta 2013.

Pöytäkirjaluonnos sekä ehdotus pöytäkirjan tekemistä koskevaksi neuvoston päätökseksi toimitettiin 2. elokuuta 2013 Euroopan parlamentille Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 6 kohdan a alakohdan mukaista menettelyä noudattaen. Euroopan parlamentin puhemies pyysi 23. huhtikuuta 2014 Euroopan unionin neuvoston istuntoa johtavalta puheenjohtajalta kirjallisesti neuvoston päätöksen oikeusperustan tarkistamista.

2. MUUTETUN EHDOTUKSEN OIKEUDELLISET NÄKÖKOHDAT

Sopimus tuli voimaan 1. huhtikuuta 2002. Sitä on muutettava Kroatian osallistumiseksi siihen sopimuspuolena. Komissiolle 14. syyskuuta 2012 annetun valtuutuksen johdosta San Marinon kanssa käydyt neuvottelut sopimuksen pöytäkirjasta on saatu päätökseen. Euroopan unionin toiminnasta tehdyn sopimuksen 218 artiklan 6 kohdan a alakohdan mukaisesti Euroopan parlamentti antoi […] hyväksyntänsä sopimuksen pöytäkirjan tekemiselle.

Komission alkuperäinen ehdotus pöytäkirjan tekemistä koskevaksi neuvoston päätökseksi perustui SEUT-sopimuksen 207 ja 352 artiklaan sekä 218 artiklan 6 kohdan a alakohtaan ja 218 artiklan 8 kohdan toiseen alakohtaan. Euroopan parlamentti katsoi, että SEUT-sopimuksen 352 artiklan sijaan asianmukainen aineellinen oikeusperusta on 212 artikla, koska se liittyy nimenomaan muiden kolmansien maiden kuin kehitysmaiden kanssa tehtävään taloudelliseen yhteistyöhön. Sen vuoksi parlamentti pyysi neuvostoa tarkistamaan päätöksen oikeusperustaa.

Ehdotusta on muutettu parlamentin pyynnön mukaisesti.

Komissio on parlamentin kanssa yhtä mieltä siitä, että SEUT-sopimuksen 207 artikla on sopimuksen I osaston ”Tulliliitto” asianmukainen aineellinen oikeusperusta ja SEUT-sopimuksen 212 artikla on sopimuksen II osaston ”Yhteistyö” asianmukainen aineellinen oikeusperusta.

Sopimuksessa on lisäksi III osasto ”Sosiaalialaa koskevat määräykset”. Komissio katsoo, että III osaston asianmukainen aineellinen oikeusperusta on SEUT-sopimuksen 79 artiklan 2 kohdan b alakohta, joka koskee kolmansien maiden kansalaisten oikeuksia unionin maahanmuuttopolitiikan puitteissa, koska EU ja San Marino eivät ole tehneet sopimusta, jonka mukaan niiden kansalaiset voisivat liikkua vapaasti toisen sopimuspuolen alueella.

Tältä osin sopimuksen määräykset, mukaan lukien III osasto, sitovat Tanskaa, Irlantia ja Yhdistynyttä kuningaskuntaa suhteessa San Marinoon. Sen vuoksi Irlannin ja Yhdistyneen kuningaskunnan olisi osallistuttava tämän päätöksen antamiseen. Joka tapauksessa sopimus, sellaisena kuin se on pöytäkirjalla laajennettu koskemaan Kroatiaa, sitoo edelleen Tanskaa, Irlantia ja Yhdistynyttä kuningaskuntaa suhteessa San Marinoon.

Ehdotetun toimen lyhyt kuvaus

Kyseessä on neuvoston päätösehdotus pöytäkirjan (liitteessä) tekemisestä Euroopan unionin ja sen jäsenvaltioiden puolesta sopimukseen, jotta Kroatia voi osallistua siihen sopimuspuolena sen Euroopan unioniin liittymisen vuoksi.

Oikeusperusta

Euroopan unionin toiminnasta tehty sopimus ja erityisesti sen 79 artiklan 2 kohdan b alakohta, 207 artikla ja 212 artikla yhdessä sen 218 artiklan 6 kohdan a alakohdan kanssa, Kroatian liittymissopimus ja Kroatian liittymisasiakirja ja erityisesti sen 6 artiklan 2 kohdan toinen alakohta.

Sääntelytavan valinta

Euroopan unionista tehdyn sopimuksen 218 artiklan 6 kohdan a alakohdan mukaisesti neuvosto tekee antaa kyseisen artiklan soveltamisalaan kuuluvissa tapauksissa päätöksen sopimuksen tekemisestä Euroopan parlamentin hyväksynnän saatuaan. Tämä on muutettu ehdotus tällaiseksi päätökseksi.